વર્ષો પહેલા બંને કોમો વચ્ચેનું વૈમનસ્ય આજે ટૂંકા સ્વાર્થ અને અન્ય લોકોની ચડામણી થી વેરમાં પરિવર્તિત થયેલું જોઈ બંને વૃદ્ધ મિત્રોને હંમેશા થતું કે ઈશ્વર કે અલ્લાહ એમને પોતાની પાસે બોલાવી લે એ પહેલાં આ ગામમાં ફરીથી એકતાનો શિલાન્યાસ કરી ને વિદાય થવું… એ બંને નક્કી તો કરતાં પણ હવે ફરીથી બંને કોમોને ભેગી કરવી અને વર્ષો જુના વિવાદને સદા માટે ખતમ કરવો એ ખૂબ દુસ્કર કાર્ય હતું… છતાં બંને એ આજે તો નક્કી કરીજ નાખ્યું કે આ વિવાદને ગમેતે ભોગે ખતમ કરવોજ છે…